Diari Oficial de la Generalitat Valenciana


Sumari del DOGV 2988, del 09-05-1997 (1997/7379)

ORDRE de 4 d'abril de 1997, de la Conselleria de Medi Ambient, per la qual es convoquen subvencions destinades a activitats de gestió de residus tòxics i perillosos durant l'any 1997: envasos buits que hagen contingut productes fitosanitaris i restes d'aquests com a conseqüència de l'aplicació agrícola.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2988

Data del DOGV
:   09-05-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/7379


Data del document
:   04-04-1997

Organisme emissor
:   Conselleria de Medi Ambient

Tipus de document
:   Ordre

Correcció d'errades

ORDRE de 4 d'abril de 1997, de la Conselleria de Medi Ambient, per la qual es convoquen subvencions destinades a activitats de gestió de residus tòxics i perillosos durant l'any 1997: envasos buits que hagen contingut productes fitosanitaris i restes d'aquests com a conseqüència de l'aplicació agrícola.   
Exposició de motius  
La política ambiental sobre residus tòxics i perillosos té com a principis bàsics la prevenció de possibles riscos sobre la salut humana, els recursos naturals i el medi ambient, mitjançant la seua transformació en innocus, i evitant la transferència de contaminació a un altre medi receptor. Per això, la legislació vigent obliga a la gestió adequada, a través de gestors autoritzats, d'aquest tipus de residus. Ara bé, cal prendre en compte les dificultats que sorgeixen per a l'aplicació d'aquest principi per a determinats tipus de residus tòxics i perillosos que es generen en xicotetes quantitats per un gran nombre de productors, com ara els generats a escala domiciliària.  
S'ha de fer notar que entre els residus tipificats com a tòxics i perillosos en la Llei 20/1986, de 14 de maig, Bàsica de Residus Tòxics i Perillosos, es troben els envasos buits que han contingut productes fitosanitaris i es generen en xicotetes quantitats pels agricultors. Els efectes que aquests envasos causen sobre el medi ambient poden ser molt negatius i, per això, sorgeix l'obligació d'una gestió adequada d'aquests, per a la qual cosa cal fomentar un sistema eficaç que en permeta la recollida.  
Aquest tipus de residu és extremadament difícil de gestionar per raó de la seua tremenda dispersió dins de l'entorn social, alhora que pot provocar evidents riscos de contaminació per al medi ambient si no són tractats correctament. La veritable complicació per a la gestió d'aquests residus rau en una eficaç recollida selectiva en els distints punts de producció, per al seu posterior trasllat a una destinació final adequada, per a la qual cosa cal una conscienciació ciutadana, i una eficaç xarxa de recollida.  
Així, doncs, la difícil gestió d'aquest tipus de residus tòxics i perillosos, que es produeixen en quantitats molt xicotetes, generades per un elevat nombre de productors, fa que el seu tractament i recollida no siguen rendibles per a l'empresa privada en condicions de lliure mercat i cal l'adopció de mesures per part de l'administració. Per això, la Conselleria de Medi Ambient ha decidit, com a continuació de les actuacions de l'exercici 1996, subvencionar aquestes activitats a fi d'optimitzar-ne la gestió.  
A la vista de tot l'anterior, es publica aquesta ordre, que té com a objecte determinar les bases per a l'atorgament d'ajudes per a les activitats de recollida, transport, emmagatzematge i tractament dels residus, d'aquest tipus, generats a la Comunitat Valenciana, i gestionats dins d'aquesta, per gestors autoritzats per la Conselleria de Medi Ambient.  
En virtut d'això, i de conformitat amb allò disposat en l'article 35 de la Llei 5/1983, de 30 de desembre, de Govern Valencià, i l'article 47.3 del Text Refós de la Llei de la Hisenda Pública de la Generalitat Valenciana, aprovada pel Decret Legislatiu de 26 de juny de 1991, del Consell de la Generalitat Valenciana,  
ORDENE  
Primer  
Convocar la concessió de subvencions per a activitats de gestió dels residus mencionats en la base segona de l'annex I d'aquesta ordre, per un import global màxim de nou milions dues-centes noranta mil pessetes (9.290.000 PTA) a càrrec de la línia 275, capítol IV, programa 442.50, dels pressupostos de la Generalitat Valenciana per a 1997.  
En el supòsit que la quantia global de subvencions sol·licitades siga superior al crèdit pressupostat, la quantia que ha de percebre cada sol·licitant es reduirà proporcionalment en la quantitat que calga per a respectar el límit esmentat.  
Segon  
Aprovar les bases per les quals es regirà aquesta convocatòria i que figuren com a annexos a aquesta ordre.  
Tercer  
En tot allò no regulat en aquesta ordre, s'atendrà allò disposat en el Decret Legislatiu de 26 de juny de 1991, de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana.  
DISPOSICIONS FINALS  
Primera  
Es faculta la directora general de Qualitat Ambiental per a dictar les disposicions necessàries per al desenvolupament i execució d'allò disposat en aquesta ordre.  
Segona  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.  
Tercera  
Contra aquesta ordre, que esgota la via administrativa, es podrà interposar recurs contenciós administratiu en el termini de dos mesos, comptador des de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana. La interposició del recurs esmentat requerirà comunicació prèvia a la Conselleria de Medi Ambient.  
Tot això, de conformitat amb allò previst en els articles 57 i 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 4 d'abril de 1997  
El conseller de Medi Ambient,  
JOSÉ MANUEL CASTELLÁ ALMIÑANA  
Annex I  
Bases per les quals es regula la convocatòria de subvencions destinades a activitats de gestió de residus tòxics i perillosos durant l'any 1997.  
Primera. Beneficiaris  
Podran ser beneficiaris d'aquesta subvenció les persones físiques o jurídiques que hagen realitzat o vagen a realitzar, des de l'1 de gener fins el 31 d'octubre de 1997, activitats de gestió a la Comunitat Valenciana dels residus esmentats en la base segona, i compten amb autorització de la Conselleria de Medi Ambient per a la seua gestió.  
Segona. Objecte i actuacions que s'han de realitzar  
Seran objecte d'ajuda les activitats de recollida, transport, emmagatzematge i tractament dels residus següents: envasos buits que hagen contingut productes fitosanitaris i restes d'aquests, conseqüència de l'aplicació agrícola.  
Tercera. Àmbit d'aplicació  
Únicament són objecte de subvenció les activitats de gestió dels indicats residus generats a la Comunitat Valenciana, i realitzades al seu àmbit territorial, per persones físiques o jurídiques autoritzades per la Conselleria de Medi Ambient de la Generalitat Valenciana per a la seua gestió.  
No seran objecte de subvenció les activitats de gestió dels residus especificats en la base segona que procedisquen d'un àmbit distint a la Comunitat Valenciana.  
Podran ser subvencionables activitats de gestió no realitzades amb mitjans propis, sempre que se n'assumisca el cost, però prenent en compte que en cap cas no se subvencionarà dues vegades la mateixa operació de gestió d'un mateix residu. Així doncs, en el supòsit que sol·liciten subvenció més d'una persona física o jurídica, per a una mateixa activitat de gestió d'un residu, la quantia total de la subvenció que corresponga per l'activitat, d'acord amb aquesta ordre, serà distribuïda entre els sol·licitants en proporció a la despesa suportada per cadascun en la dita activitat, sempre que es justifique documentalment.  
Quarta. Quanties de les ajudes  
1. La quantia màxima de la subvenció que s'ha d'atorgar a cada sol·licitant serà el resultat d'aplicar, sobre les quantitats gestionades dels residus especificats en la base segona, els següents mòduls:  
a) Deu pessetes per decímetre cúbic per a les activitats de recollida, transport i emmagatzematge.  
b) Vint pessetes per decímetre cúbic per a l'activitat de tractament.  
2. En cas que la quantia total de les subvencions sol·licitades siga superior al crèdit pressupostat indicat en l'article primer d'aquesta ordre, la quantia que ha de percebre cada sol·licitant es reduirà proporcionalment en la quantitat que calga per a respectar el límit esmentat.  
3. En cas que els sol·licitants hagueren percebut o tingueren reconeguda, d'altres administracions públiques o d'altres ens públics o privats, una altra subvenció pel mateix concepte, l'import de l'ajuda serà la diferència entre la percebuda o reconeguda, i la que els corresponguera d'acord amb allò establit en aquesta ordre.  
4. Als exclusius efectes d'allò establit en el punt anterior, quan l'ajuda percebuda o reconeguda d'altres administracions públiques o d'altres ens públics o privats, no haja consistit en el pagament d'una quantitat fixa i concreta per cada decímetre cúbic de residu gestionat, es considerarà que la quantitat que ha correspost a cada decímetre cúbic, en concepte d'ajuda d'altres administracions o d'altres ens públics o privats, serà la resultant de dividir l'import total de l'ajuda percebuda o reconeguda entre el nombre total de decímetres cúbics de residu gestionat.  
Als mateixos efectes, es computarà com a ajuda tota aportació de fons públics destinada a sufragar qualsevol de les activitats enumerades en l'apartat primer, fins i tot en aquells casos en què els dits fons no hagen sigut pagats directament als sol·licitants.  
Cinquena. Sol·licituds i documentació  
1. Les sol·licituds es formalitzaran en instància degudament emplenada, segons el model que figura com a annex II d'aquesta ordre, i es dirigiran a la directora general de Qualitat Ambiental.  
Les sol·licituds hauran d'indicar l'activitat de gestió i els decímetres cúbics de residus subvencionables que es preveja gestionar fins el 31 d'octubre de 1997, com també la quantia de la subvenció que se sol·licita per a la previsió citada, en aplicació dels mòduls establits en la base quarta.  
Les previsions de quantitats de residus que s'han de gestionar han de ser coherents amb la capacitat de gestió del sol·licitant, i amb les quantitats gestionades en períodes anteriors.  
2. Els interessats podran presentar les sol·licituds en el Registre General de la Conselleria de Medi Ambient, al carrer de l'Arquitecte Alfaro, núm. 39 de València, com també als seus serveis territorials situats a :  
- Alacant, carrer de Churruca, 29  
- Castelló, carrer d'Herrero, 23  
- València, carrer de Gregori Gea, 27  
o per qualsevol altra de les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.  
3. El termini de presentació d'instàncies serà d'un mes comptador a partir de l'endemà de la publicació d'aquesta ordre en el Diari Oficial de la Generalitat Valenciana.  
4. L'admissió a tràmit d'una sol·licitud de subvenció no generarà cap compromís de concessió d'aquella.  
5. Les sol·licituds hauran d'anar acompanyades de la documentació següent:  
a) La que acredite la personalitat del sol·licitant:  
- Persones físiques: número d'identificació fiscal o document nacional d'identitat en vigor.  
- Persones jurídiques:   
- Còpia compulsada de l'escriptura de constitució o modificació, si s'escau, o els estatuts de l'entitat o qualsevol altre document admissible en dret que n'acredite la personalitat.  
- Quan es comparega o es firme la sol·licitud com a representant o apoderat, poder notarial suficient o certificació de l'acta en què conste l'acord de sol·licitar les ajudes i el nomenament del representant de l'entitat per a efectuar-ne la gestió. La personalitat del representant s'acreditarà mitjançant el document nacional d'identitat.  
- Corporacions locals i altres entitats públiques: Acord adoptat per l'òrgan competent pel qual s'aprova la sol·licitud de subvenció.  
b) Còpia de l'autorització administrativa de la Conselleria de Medi Ambient per a realitzar les activitats de gestió per a les quals sol·licita subvenció.  
c) Declaració, si s'escau, de les subvencions percebudes o reconegudes d'altres administracions públiques, o de qualsevol entitat pública o privada, pel concepte de gestió d'envasos buits que hagen contingut productes fitosanitaris o restes d'aquests, conseqüència de l'aplicació agrícola, amb indicació de la seua quantia unitària.  
d) Estudi economicofinancer i d'estructura de costos de l'activitat, relacionat estrictament amb la gestió d'envasos buits que han contingut productes fitosanitaris i restes d'aquest, conseqüència de l'aplicació agrícola, de forma que l'administració puga determinar els costos no coberts que corresponguen realment a l'activitat.  
e) Imprès d'alta de tercers per a pagaments de la Generalitat Valenciana degudament emplenat i segellat per l'entitat bancària corresponent, segons el model que figura com a annex III d'aquesta ordre.  
Sisena. Valoració i tràmit  
1. La valoració dels expedients la farà una comissió avaluadora, presidida per la directora general de Qualitat Ambiental i composta pel secretari general administratiu o la persona en qui delegue, el cap del Servei de Residus i Contaminació, i un tècnic del Servei de Residus i Contaminació, tots ells de la Conselleria de Medi Ambient.  
2. La Comissió determinarà la subvenció que s'ha de concedir a cada beneficiari per aplicació dels mòduls establits en la base quarta a les quantitats de residus que preveu gestionar fins el 31 d'octubre de 1997. En el supòsit que el total de les subvencions reconegudes supere el crèdit pressupostari disponible, la Comissió determinarà el coeficient aplicable per a la reducció proporcional d'aquelles fins a respectar el dit límit.  
3. Una vegada formalitzats els actes d'instrucció corresponents, la Comissió elevarà al conseller de Medi Ambient la proposta de concessió de subvencions, la qual contindrà les sol·licituds desestimades i el seu motiu, les sol·licituds estimades i l'import de l'ajuda concedida a cada beneficiari, tot indicant el mòdul aplicable per a la seua determinació i, si s'escau, el coeficient de reducció proporcional aplicat per a respectar el límit de la consignació pressupostària.  
4. La resolució definitiva dictada pel conseller serà publicada en el Diari Oficial de la Generalitat Valenciana.  
5. Les sol·licituds es consideraran desestimades si la resolució no es produeix en el termini de tres mesos des de la finalització del termini de presentació d'instàncies.  
6. Els beneficiaris de les subvencions podran renunciar-hi expressament en el termini de deu dies a partir de l'endemà de la publicació de la resolució de concessió.  
Setena. Obligacions dels beneficiaris  
Els beneficiaris de les subvencions hauran de:  
1. Trobar-se en la situació que legitima la seua concessió.  
2. Complir els requisits i condicions que comporta la concessió de l'ajuda.  
3. Sotmetre's a les actuacions de control financer que corresponen a la Intervenció General en relació amb les subvencions i ajudes concedides.  
4. Comunicar, en qualsevol moment de la vigència de l'expedient, altres ajudes sol·licitades o concedides per a la mateixa activitat per altres administracions públiques o per altres ens públics o privats.  
5. Fer constar en tota informació o documentació pròpia de l'activitat que aquesta està subvencionada per la Conselleria de Medi Ambient.  
Vuitena. Procediment de pagament  
Per al cobrament de la subvenció, el beneficiari haurà de presentar, abans del 15 de novembre de 1997, la corresponent sol·licitud dirigida a la directora general de Qualitat Ambiental segons el model d'instància que figura com a annex IV d'aquesta ordre, en la qual es detallen les quantitats de residus que efectivament s'han gestionat, acompanyada de la següent documentació:  
- Justificació de les quantitats gestionades mitjançant còpies dels documents de control i seguiment dels moviments dels residus, o bé relació de documents presentats a aquesta administració, amb indicació de les quantitats a les quals es refereixen.  
- Acreditació que està al corrent o exempt de les seues obligacions tributàries i amb la Seguretat Social, en els termes que disposa l'Ordre de 30 de maig de 1996, de la Conselleria d'Economia i Hisenda, sobre la forma d'acreditar els beneficiaris de subvencions l'exigència prevista en l'article 47.7 del text refós de la Llei d'Hisenda Pública de la Generalitat Valenciana. (DOGV núm. 2.775, de 21 de juny de 1996).  
Annex II  
Model d'instància de sol·licitud  
Dades del sol·licitant:  
Exposa:  
Que, d'acord amb l'Ordre de la Conselleria de Medi Ambient, per la qual es convoquen subvencions destinades a activitats de gestió de residus tòxics i perillosos, s'adjunta tota la documentació exigida en la base cinquena de l'Annex I de l'ordre esmentada, i atès que es compleixen tots els requisits que s'hi estableixen,  
Sol·licita:  
La concessió d'una subvenció compensatòria per un import d ............. PTA, per la realització de les següents activitats de gestió d'envasos buits que han contingut productes fitosanitaris o restes d'aquests, conseqüència de l'aplicació agrícola.  
Activitat de gestió Dm3 a gestionar Subvenció per Dm3 Subvenció sol·licitada   
Total subvenció  
......................., ........, d ......................, de 1997  
Signat.: ............................................................  
IL·LMA. SRA. DIRECTORA GENERAL DE QUALITAT AMBIENTAL  
Annex III  
Imprès d'alta de tercers  
Alta d'entitat de crèdit  
- Nom del proveïdor:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
- Adreça:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
- Població:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
- Codi postal:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
- Denominació compte (titular):\_\_\_\_\_\_\_\_\_\_\_\_\_\_\_\_\_\_\_  
- DNI/CIF:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
- Denominació entitat financera:\_\_\_\_\_\_\_\_\_\_\_\_\_\_\_\_\_\_\_\_\_  
- Codi entitat financera:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
- Denominació sucursal, si s'escau:\_\_\_\_\_\_\_\_\_\_\_\_\_\_\_\_\_\_\_\_\_  
- Codi de la sucursal:\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
- Número del compte corrent:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Declare que són certes les dades dalt reflectides i que identifiquen el compte i l'entitat financera a través dels quals desitge rebre els pagaments que en la qualitat de proveïdor de la Generalitat Valenciana em puguen correspondre.  
Signat:\_\_\_\_\_\_\_\_\_\_\_\_\_\_\_\_\_\_\_\_\_\_\_  
En qualitat de:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Núm. DNI:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Dades que ha d'emplenar l'Administració  
Diligència per a fer constar que ha sigut verificada la identitat, legitimació de signatura i titularitat del compte  
\_\_\_\_\_\_\_\_\_\_\_, \_\_\_\_\_ d \_\_\_\_\_\_\_\_\_\_\_\_\_ de 199\_\_  
El/La/L'\_\_\_\_\_\_\_\_\_\_\_\_\_\_\_\_\_\_\_\_\_\_\_,  
Signat:\_\_\_\_\_\_\_\_\_\_\_\_\_\_\_\_\_\_\_\_\_.  
Codificació tercer: \_ \_\_\_\_\_\_\_\_\_\_ \_\_   
Annex IV  
Model d'instància de cobrament  
Dades del sol·licitant:  
Exposa:  
Que d'acord amb la resolució dictada per la directora general de Qualitat Ambiental de la Conselleria de Medi Ambient, i publicada en el Diari Oficial de la Generalitat Valenciana, al sol·licitant se li ha reconegut el dret a una subvenció compensatòria, destinada a activitats de gestió de residus tòxics i perillosos, per import d ................... PTA.  
A la vista d'això, i d'acord amb allò especificat en la base vuitena de l'annex I de l'Ordre que regula les dites subvencions, sol·licita el pagament de la quantitat reconeguda, presentant-hi tota la documentació especificada en la dita base vuitena. A l'efecte de l'import que s'ha de cobrar, les quantitats de residu que efectivament s'han gestionat són les següents:  
Activitat de gestió Dm3 gestionats Subvenció per Dm3. Subvenció sol·licitada   
   
Total subvenció   
Sol·licita:  
El pagament d'una subvenció compensatòria per un import d ...................... PTA.  
......................., ........, d ......................, de 1997  
Signat:............................................................  
IL·LMA. SRA. DIRECTORA GENERAL DE QUALITAT AMBIENTAL